《送皇甫博士重补曲周》
明代·高叔嗣

辞邑初耽寂，攻诗每晏居。
贫家满坐客，闭户一床书。
襆被情何忝，腰章意已疏。
问君趋府处，高兴复何如。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。